**Grai valah**

*Vasile Voiculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grai tamâiat, cătuie de petale,

Gândul mi-a ciobănit pe plaiurile tale.

Umblă singur pe munți de sare,

Vânt bătrân cu miere-n spinare.

Serpi de răcoare verde-n pârâie,

Cărări de bucium lung te stretaie.

Granguri de aur boabele-ți ciugul',

Seșul ți-l ară dorul cu plugul.

Calc des cu sufletul arsu-ți coclaur,

Din fund oftează srămoșii de aur.

De piscul tău, unde se-mbină

Pale de nori cu limbi de lumină,

Buzele-mi razăm fremătătoare,

Slavit pristol de piatră și floare.